                                           udskrift
                                                af
             højesterets anke- og kæremålsudvalgs dombog
                       højesterets kendelse
                           afsagt onsdag den 18. april 2012
sag 321/2011
radio- og tv-nævnet
påkærer østre landsrets afgørelse om retsafgift i sagen:
talpa radio international b.v.
(advokat henrik peytz)
mod
radio- og tv-nævnet og kulturministeriet
(kammeradvokaten ved advokat søren horsbøl jensen)
i tidligere instans er afsagt kendelse af østre landsrets 19. afdeling den 14. september 2011.
i påkendelsen har deltaget tre dommere: lene pagter kristensen, marianne højgaard
pedersen og vibeke rønne.
påstande
radio- og tv-nævnet har nedlagt påstand om, at landsrettens afgørelse ændres, således at be-
rammelsesafgiften for hovedforhandlingen nedsættes til 2.000 kr.
anbringender
radio- og tv-nævnet har gjort gældende, at den selvstændige påstand, som er nedlagt under
hovedsagen, er baseret på et krav rejst i anledning af og med en særlig tilknytning til den virk-
somhed, som det efter radio- og fjernsynsloven påhviler nævnet at udøve. sagen angår der-
med prøvelse af myndighedsudøvelse og er derfor omfattet af retsafgiftslovens § 2, stk. 3, 2.
pkt. programtilladelsen og vilkåret om betaling af en fast årlig koncessionsafgift svarende til
                                               - 2 -
det vindende bud er meddelt og fastsat i henhold til § 4, stk. 2 og 6, i bekendtgørelse nr. 168
af 17. marts 2003 om radio- og tv-nævnets udbud af den femte og sjette jordbaserede fm-
radiokanal. det fremgår af programtilladelsens pkt. 11, at talpa radio international b.v. bl.a.
skal betale en fast årlig koncessionsafgift.
programtilladelsen kan ikke betragtes som en aftale, men er derimod en afgørelse i forvalt-
ningsretlig forstand. koncessionsafgiften er ikke et løbende vederlag for en ydelse, der er le-
veret mod en modydelse. i givet fald skulle tildelingen af koncession være momspligtig, jf.
momslovens § 4.
i henhold til radio- og fjernsynslovens § 42, nr. 3, har radio- og tv-nævnet til opgave at påtale
overtrædelser af loven og bestemmelser fastsat efter loven samt vilkår fastsat i forbindelse
med udstedelse af programtilladelse.
når en tvist om vilkårene for tilladelsen indbringes for domstolene, medfører det en domstols-
kontrol, som har hjemmel i grundlovens § 63.
såvel konkrete som generelle betragtninger fører til, at man ikke bør skille meddelelsen af
tilladelsen fra betalingen af koncessionsafgiften. det er irrelevant, at indsigelsen mod vilkåret
er rejst, efter meddelelsen om tilladelse er givet. forarbejderne til retsafgiftslovens § 2, stk. 3,
giver ingen støtte for en indskrænkende fortolkning, således at indsigelsen skulle have fore-
ligget på tidspunktet for meddelelsen af tilladelsen for, at en sag om prøvelse af indsigelsen er
afgiftsfri.
højesterets begrundelse og resultat
sagen angår beregning af retsafgift i en sag, hvor radio- og tv-nævnet har nedlagt påstand om
betaling af koncessionsafgift for den sjette fm-radiokanal udbudt i henhold til bekendtgørelse
nr. 168 af 17. marts 2003 om radio- og tv-nævnets udbud af den femte og sjette jordbaserede
fm-radiokanal.
programtilladelsen og vilkåret om betaling af en fast årlig koncessionsafgift svarende til det
vindende bud er meddelt og fastsat i henhold til bekendtgørelsen.
                                                  - 3 -
sagen har således en sådan nær tilknytning til programtilladelsen og udøvelsen af radio- og
tv-nævnets virksomhed, at den angår prøvelse af myndighedsudøvelse. berammelsesafgiften
fastsættes derfor til 2.000 kr., jf. retsafgiftslovens § 2, stk. 3, 2. pkt.
                                          thi bestemmes:
landsrettens kendelse ændres, således berammelsesafgiften nedsættes til 2.000 kr.
                                                --oo0oo--
                                 udskriftens rigtighed bekræftes.
                                            højesteret, den
